 Mourinho kan sáárá sí Wenger fún isẹ tó ṣe nínú eré bọọlù ilẹ Gẹẹsì Wenger tó ti jẹ akọnimọọgbá fún ẹgbẹ agbábọọlu Arsenal fún bí ọdún méjìlélógún ló fìdí rẹmi pẹlú ikọ rẹ pẹlú ayò méjì sódo ní Old Trafford lọjọ àìkú. Ìfẹsẹwọnsẹ náà ló jẹ àgbákẹyìn fún Wenger nílé Man U kótó fipò rẹ sílẹ ní Arsenal lópin sáà yìí. Wọn se ìmọyì fún Wenger kí ìfẹsẹwọnsẹ náà tó bẹrẹ. Àgbàọjẹ akọnimọọgbá Man U tẹlẹ rí Alex Ferguson lógbé ife fàdákà náà fún Wenger láti mọyì rẹ. Mourinho wòye pé òun àti Wenger sì lè pàdé nńú ìdíje mìíràn yàtọ sí Premier League nílẹ Gẹẹsì. Akọnimọọgbá ikọ Manchester United Jose Mourinho ǹ gbèrò láti bá alátakò rẹ Arsene Wenger pàdé lọjọ iwájú. : Mourinho fẹ kojú Wenger nínú ìdíje miràn yàtọ sí EPL 